

 **Bytový podnik mesta Košice, s. r. o.**

 **Južné nábrežie 13, 042 19 Košice**

**Spis č. 003/2021/VO-§117**

 **Výzva na predloženie ponuky**

* **zákazka s nízkou hodnotou – verejná súťaž**

v rámci postupu verejného obstarávania podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: Bytový podnik mesta Košice, s. r. o.

IČO: 44 518 684

Štatutárny orgán: Ing. Peter Vrábel, PhD. – konateľ spoločnosti

Sídlo: Južné nábrežie č.13, PSČ 042 19 Košice

Kontaktná osoba pre VO: Ing. Adela Liptáková

 Telefón: +421908 118 623

Pracovný kontakt pre vysvetlenie

výzvy na predloženie ponuky : adela.liptakova@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: „****Nákup a dodávka PVC podlahovej krytiny pre potreby**

 **BPMK, s.r.o.“**

Zákazka je na dodanie tovaru. **CPV: 44112230 - 9**

1. **Stručný opis predmetu zákazky:**

Predmetom zákazky je nákup a dodávka tovaru – PVC podlahovej krytiny **TARKETT Classic 40 - harmony oak brown light** vrátane doplnkov a lepidla pre potreby BPMK, s. r. o., Južné nábrežie č.13 v Košiciach na obdobie roka 2021 resp. do vyčerpania vysúťaženého finančného limitu.

 Požadovaný rozsah tovaru je vyšpecifikovaný v Prílohe č.1 – Cenový návrh na dodanie predmetu zákazky vrátane dopravy. Verejný obstarávateľ požaduje dodať tovary v súlade s **Prílohou č.1** a podľa požiadaviek uvedených v tejto Výzve.

Množstvá uvedené v Prílohe č.1 sú orientačné a nezáväzné a môžu sa meniť podľa potrieb verejného obstarávateľa.

Predmetom zákazky bude prípadne aj iný materiál alebo tovar, ktorý je minimálne rovnakej akosti, rovnakého druhu, určeného na rovnaké použitie v rovnakej alebo nižšej cene ako tovar uvedený v Prílohe č.1 vrátane dopravy na miesto – sklad MTZ BPMK s.r.o., Južné nábrežie č.13, Košice.

V prípade, že sú vyššie uvedené špecifikácie materiálov pomocou odkazu na konkrétnu značku, alebo výrobcu, môže byť ponúknutý a bude akceptovaný aj iný **ekvivalentný tovar**, ktorý má rovnaké alebo vyššie kvalitatívne alebo výkonnostné charakteristiky ako tie, ktoré sú uvedené nižšie.

***Požiadavky na technické vlastnosti PVC:***

***Typ podlahovej krytiny:*** heterogénna kompaktná podlahová krytina

***Trieda záťaže:*** pre komerčné priestory: 32

***Celková hrúbka:*** 2 mm

***Hrúbka nášľapnej vrstvy:*** 0,4 mm

***Celková hmotnosť:*** max 2 150 g/m2

***Zbytkový otlak:*** ≤ 0,1 mm

***Farebná stálosť:*** ≥ úroveň 6

***Protišmykovosť:*** R10

**Farebnosť:** svetlo hnedá, dekor dub

1. **Predpokladaná hodnota zákazky: 20.000,00 € bez DPH**
2. **Základné zmluvné podmienky:**
* Miesto dodania tovaru: BPMK, s.r.o., Južné nábrežie č.13, Košice – sklad MTZ
* Dodacie podmienky: **do 31.12.2021 respektíve do vyčerpania vysúťaženého finančného limitu**
* Platobné podmienky: platba za tovar faktúrou
* Lehota splatnosti faktúr: 60 dní odo dňa doručenia faktúry

Úspešnému uchádzačovi budú postupne podľa potrieb verejného obstarávateľa po dobu roka 2021 resp. do vyčerpania vysúťaženého finančného limitu vystavované opakované objednávky na dodanie požadovaného predmetu zákazky.

1. **Lehota na predkladanie ponúk do: 10.3.2021, 10:00 hod**
2. **Stanovenie ceny:**

 Uchádzačom predložená cena zahŕňa všetky náklady spojené s dodávkou tovarov pre potreby BPMK, s.r.o vyšpecifikovaných v Prílohe č. 1 - Cenový návrh za dodanie predmetu zákazky vrátane dopravy tejto Výzvy na určené miesto BPMK, s.r.o. - sklad MTZ. Cenu je potrebné uvádzať v eurách (€). V ponuke je potrebné uvádzať cenu v € bez DPH/ MJ, cenu spolu v € bez DPH za predpokladané množstvá a cenu spolu za celý predmet zákazky v € bez DPH. Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:** Je jednoetapový.
2. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj ocenený **Cenový návrh na dodanie predmetu zákazky** **podľa Prílohy č.1.**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) tak, ako je uvedené v bode 10. tejto Výzvy . Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti podľa Výzvy sú nasledovné:**

 Splnenie podmienok účasti podľa Výzvy doložením dokladov:

* Oprávnenie ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad)
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (viď. Príloha č. 2 Výzvy).
* U uchádzača nesmie byť dôvod na vylúčenie pre konflikt záujmov podľa §40 ods.6 písm. f) zákona 343/2015Z.z. O verejnom obstarávaní a o zmene a doplnení niektorých zákonov v znení neskorších predpisov.

**Na preukázanie splnenia podmienok účasti je potrebné predložiť tieto doklady:**

* Kópiu oprávnenia na dodanie tovaru, ktorý zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie.
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď Príloha č.2 Výzvy),
* Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

**Obsah ponuky a požadované doklady:**

* Oprávnenie na podnikanie v danej oblasti - kópia
* Ocenený Cenový návrh na dodanie predmetu zákazky podľa Prílohy č.1
* Čestné vyhlásenie uchádzača podľa Prílohy č.2
* V prípade ekvivalentu Technický list ponúkaného PVC
1. **Kritéria na vyhodnotenie ponúk: Celková cena spolu vrátane dopravy v Eur bez DPH**

 Úspešným uchádzačom bude ten, kto bude mať najnižšiu Celkovú cenu spolu za dodanie požadovaného predmetu zákazky v € bez DPH vrátane dopravy na miesto určenia (sumár podľa Prílohy č.1).

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvo okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

1. **Prijatie ponuky:**

 Verejný obstarávateľ bude v priebehu roka 2021, respektíve do vyčerpania vysúťaženého finančného limitu priebežne podľa svojich potrieb vystavovať úspešnému uchádzačovi objednávky na nákup a dodávku PVC podlahovej krytiny podľa Prílohy č.1 – Cenový návrh za dodanie predmetu zákazky vrátane dopravy tejto Výzvy.

1. Verejný obstarávateľ môže pred uzatvorením zmluvného vzťahu požiadať úspešného
uchádzača o predloženie originálu alebo overenej kópie oprávnenia na dodanie predmetu zákazky.
2. Verejnýobstarávateľ v súlade s §11 zákona č. 343/2015 Z.z.o verejnom obstarávaní neuzavrie zmluvu s úspešným uchádzačom, ktorý má byť zapísaný v registri partnerov verejného sektora

(ďalej len RPVS) a nie je zapísaný v RPVS. Vyššie uvedená požiadavka vyplýva z ust.§ 2 ods.2 zákona č.315/2016 Z.z. O registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo v úhrne sumu 250.000 Eur kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa ust. §117 ZoVO nie je možné v zmysle ust. §170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

 a) nebude predložená ani jedna ponuka

 b) ani jedna z predložených ponúk nebude zodpovedať určeným požiadavkám verejného

 obstarávateľa

 c) ak sa zmenili okolnosti, za ktorých sa vyhlásilo toto verejné obstarávanie

 d) jej zrušenie nariadil úrad

Schválil:

 ...................................................

 Bytový podnik mesta Košice, s.r.o.

 Ing. Peter Vrábel**,** PhD. konateľ

*Prílohy:*

Príloha č.1 – Cenový návrh na dodanie predmetu zákazky

Príloha č.2 – Čestné vyhlásenie uchádzača, že nemá zákaz účasti vo VO